ਪਰਵੇਜ਼ ਮੁਸ਼ੱਰਫ਼ ਦਾ ਕਹਿਣਾ ਹੈ ਕਿ ਜਿਵੇਂ ਰਾਅ ਪਾਕ 'ਚ ਅੱਤਵਾਦੀਆਂ ਦੀ ਹਮਾਇਤ ਕਰਦਾ ਹੈ ਉਸੇ ਤਰ੍ਹਾਂ ਅਸੀਂ ਭਾਰਤ ਵਿੱਚ ਕਰਦੇ ਹਾਂ

ਪੁਲਵਾਮਾ ਹਮਲੇ ਤੋਂ ਬਾਅਦ ਭਾਰਤ ਨੇ ਦਾਅਵਾ ਕੀਤਾ ਕਿ ਉਸ ਨੇ ਪਾਕਿਸਤਾਨ ਦੇ ਬਾਲਾਕੋਟ ਵਿੱਚ ਅੱਤਵਾਦੀ ਸਿਖਲਾਈ ਕੈਂਪਾਂ 'ਤੇ ਹਮਲਾ ਕੀਤਾ ਹੈ। 

ਇਸ ਮਗਰੋਂ ਪਾਕਿਸਤਾਨ ਨੇ ਮੋੜਵੀਂ ਕਾਰਵਾਈ ਕੀਤੀ। ਇਸ ਦੌਰਾਨ ਫੜੇ ਗਏ ਭਾਰਤੀ ਵਿੰਗ ਕਮਾਂਡਰ ਅਭਿੰਨਦਨ ਨੂੰ ਪਾਕਿਸਤਾਨ ਦੇ ਪ੍ਰਧਾਨ ਮੰਤਰੀ ਨੇ ਭਾਰਤ ਨੂੰ ਵਾਪਸ ਮੋੜ ਦਿੱਤਾ ਪਰ ਤਣਾਅ ਘੱਟ ਨਹੀਂ ਰਿਹਾ।

ਸਵਾਲ ਇਹ ਹੈ ਕਿ ਇਸ ਦਾ ਜ਼ਿੰਮੇਵਾਰ ਕੌਣ ਹੈ?

ਇਸ ਸਵਾਲ ਦੇ ਇੱਕ ਤੋਂ ਵਧੇਰੇ ਜਵਾਬ ਹੋ ਸਕਦੇ ਹਨ ਪਰ ਪਾਕਿਸਾਤਾਨ ਦੇ ਸਾਬਕਾ ਰਾਸ਼ਟਰਪਤੀ ਪਰਵੇਜ਼ ਮੁਸ਼ੱਰਫ ਦਾ ਮੰਨਣਾ ਹੈ ਕਿ ਮੌਜੂਦਾ ਤਣਾਅ ਲਈ ਭਾਰਤੀ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਅਤੇ ਭਾਰਤੀ ਫੌਜ ਦੇ ਮੁਖੀ ਜ਼ਿੰਮੇਵਾਰ ਹਨ।

ਹਾਲਾਂਕਿ ਇਹ ਜੈਸ਼-ਏ-ਮੁਹੰਮਦ ਨੂੰ ਅੱਤਵਾਦੀ ਸੰਗਠਨ ਮੰਨਦੇ ਹਨ ਅਤੇ ਇਹ ਵੀ ਮੰਨਦੇ ਹਨ ਕਿ ਜੈਸ਼ 'ਤੇ ਕੀਤੀ ਗਈ ਕਾਰਵਾਈ ਕਾਬਲੇ ਤਾਰੀਫ਼ ਹੈ ਪਰ ਉਹ ਲਸ਼ਕਰ-ਏ-ਤਇਬਾ ਨੂੰ ਕਸ਼ਮੀਰੀਆਂ ਦੇ ਹੱਕ ਵਿੱਚ ਕੰਮ ਕਰਨ ਵਾਲਾ ਸੰਗਠਨ ਮੰਨਦੇ ਹਨ।

ਇਹ ਵੀ ਪੜ੍ਹੋ:

ਬੀਬੀਸੀ ਨੇ ਪਰਵੇਜ਼ ਮੁਸ਼ੱਰਫ਼ ਨਾਲ ਟੈਲੀਫੋਨ 'ਤੇ ਲੰਬੀ ਗੱਲਬਾਤ ਕੀਤੀ।

ਤੁਹਾਡੇ ਹਵਾਲੇ ਨਾਲ ਮੀਡੀਆ ਵਿੱਚ ਖ਼ਬਰ ਚੱਲ ਰਹੀ ਹੈ ਕਿ ਪਾਕਿਸਤਾਨੀ ਖ਼ੂਫੀਆ ਵਿਭਾਗ, ਜੈਸ਼-ਏ-ਮੁਹੰਮਦ ਦੀ ਵਰਤੋਂ ਕਰਦਾ ਹੈ। ਇਸ ਗੱਲ ਵਿੱਚ ਕਿੰਨੀ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਕੁ ਸਚਾਈ ਹੈ?

ਮੈਂ ਇਹ ਕਦੇ ਨਹੀਂ ਕਿਹਾ ਕਿ ਸਾਡਾ ਖ਼ੂਫੀਆ ਵਿਭਾਗ ਜੈਸ਼ ਦੀ ਹਮਾਇਤ ਕਰਦਾ ਹੈ। 

ਇਹ ਜ਼ਰੂਰ ਹੈ ਕਿ ਜਿਵੇਂ ਰਾਅ ਸਾਡੇ ਦੇਸ ਵਿੱਚ ਬਲੂਚਿਸਤਾਨ ਵਿੱਚ ਅੱਤਵਾਦੀਆਂ ਨੂੰ ਹਮਾਇਤ ਕਰਦਾ ਹੈ, ਉਸੇ ਤਰ੍ਹਾਂ ਅਸੀਂ ਤੁਹਾਡੇ ਮੁਲਕ ਵਿੱਚ ਕਰਦੇ ਹਾਂ। 

ਹਾਂ, ਪਰ ਦੋਹਾਂ ਨੂੰ ਰੁਕ ਜਾਣਾ ਚਾਹੀਦਾ ਹੈ। ਇਹ ਮੈਂ ਹਮੇਸ਼ਾ ਕਹਿੰਦਾ ਰਹਿੰਦਾ ਹਾਂ। ਇਹ ਦੋਵਾਂ ਪਾਸਿਆਂ ਤੋਂ ਹੈ। 

ਮੈਂ ਇਹ ਗੱਲ ਕਦੇ ਵੀ ਸਿਰਫ਼ ਪਾਕਿਸਤਾਨ ਲਈ ਨਹੀਂ ਕਹੀ ਕਿ ਸਾਡਾ ਖ਼ੂਫੀਆ ਵਿਭਾਗ ਅਜਿਹਾ ਕਰ ਰਿਹਾ ਹੈ ਅਤੇ ਉਹ ਅਜਿਹਾ ਕਰਕੇ ਕੋਈ ਚੰਗਾ ਕੰਮ ਕਰ ਰਿਹਾ ਹੈ।

ਪੁਲਵਾਮਾ ਹਮਲੇ ਤੋਂ ਬਾਅਦ ਭਾਰਤ ਨੇ ਏਅਰ ਸਟਰਾਈਕ ਕੀਤਾ। ਇਸ ਬਾਰੇ ਕੀ ਸੋਚਦੇ ਹੋ?

ਭਾਰਤ ਨੇ ਬਿਲਕੁਲ ਗਲਤ ਕੀਤਾ। ਮੈਂ ਇਸ ਨੂੰ ਕਦੇ ਸਹੀ ਨਹੀਂ ਕਹਾਂਗਾ। ਇਹ ਬਹੁਤ ਗਲਤ ਸੀ। ਤੁਸੀਂ ਸਾਡੇ ਦੇਸ 'ਤੇ ਹਮਲਾ ਕਰ ਸਕਦੇ ਹੋ...ਅਸੀਂ ਕਰਨ ਨਹੀਂ ਦੇਵਾਂਗੇ। 

ਅਸੀਂ ਜਵਾਬੀ ਹਮਲਾ ਕਰਾਂਗੇ ਅਤੇ ਦੇਖੋ ਉਹੀ ਹੋਇਆ। ਗੱਲ ਵਧ ਗਈ। ਫਿਰ ਜੰਗ ਦੀਆਂ ਤਿਆਰੀਆਂ ਸ਼ੁਰੂ ਹੋ ਗਈਆਂ। 

ਕੰਟਰੋਲ ਰੇਖਾ ਦੇ ਪਾਰ ਲੰਘਣਾ ਜਾਂ ਕੌਮਾਂਤਰੀ ਸਰੱਹਦ ਤੋਂ ਪਾਰ ਲੰਘ ਜਾਣਾ, ਪਾਕਿਸਤਾਨ ਇਸ ਦੀ ਇਜਾਜ਼ਤ ਹਰਗਿਜ਼ ਕਦੇ ਕਿਸੇ ਨੂੰ ਨਹੀਂ ਦੇਵੇਗਾ।

ਪਿਛਲੇ ਮਹੀਨੇ ਪੁਲਵਾਮਾ ਵਿੱਚ ਹੋਏ ਅੱਤਵਾਦੀ ਹਮਲੇ ਦੀ ਜ਼ਿੰਮੇਵਾਰੀ ਜੈਸ਼-ਏ-ਮੁਹੰਮਦ ਨੇ ਲਈ ਸੀ

ਤੁਸੀਂ ਜੈਸ਼ ਨੂੰ ਤਾਂ ਅੱਤਵਾਦੀ ਸੰਗਠਨ ਮੰਨਦੇ ਹੋ ਲਸ਼ਕਰ ਨੂੰ ਨਹੀਂ, ਅਜਿਹਾ ਕਿਉਂ?

ਸਹੀ ਗੱਲ ਹੈ ਕਿਉਂਕਿ ਉਨ੍ਹਾਂ ਨੇ (ਜੈਸ਼-ਏ-ਮੁਹੰਮਦ) ਪਾਕਿਸਤਾਨ ਵਿੱਚ ਮੇਰੇ ਉੱਪਰ ਵੀ ਹਮਲਾ ਕੀਤਾ ਹੈ। 

ਉਹ ਅੱਤਵਾਦੀ ਹਨ ਅਤੇ ਆਮ ਨਾਗਰਿਕਾਂ 'ਤੇ ਹਮਲਾ ਕਰਨਾ, ਆਪਣੇ ਹੀ ਦੇਸ ਵਿੱਚ ਹਮਲੇ ਕਰਨਾ ਇਹ ਆਤੰਕ ਹੈ। 

ਰਹੀ ਗੱਲ ਲਸ਼ਕਰ ਦੀ ਉਹ ਤਾਂ ਸਿਰਫ਼ ਕਸ਼ਮੀਰ ਕੇਂਦਰਿਤ ਹੈ ਇਸ ਲਈ ਮੈਂ ਨਹੀਂ ਸਮਝਦਾ ਕਿ ਉਹ ਅੱਤਵਾਦੀ ਸੰਗਠਨ ਹੈ। 

ਉਹ ਮੁਜਾਹਦੀਨ ਕਾਰਵਾਈ ਹੈ ਅਤੇ ਉਸ ਨੂੰ ਸ਼ੁਰੂ ਹੋਈ ਨੂੰ ਲਗਭਗ 20 ਸਾਲ ਹੋ ਚੁੱਕੇ ਹਨ। ਉਹ ਇੱਕ ਵੱਖਰੀ ਚੀਜ਼ ਹੈ ਅਤੇ ਇਹ ਵੱਖਰੀ ਚੀਜ਼ ਹੈ, ਦੋਹਾਂ ਨੂੰ ਮਿਲਾਉਣਾ ਨਹੀਂ ਚਾਹੀਦਾ।

ਖੂਨ-ਖ਼ਰਾਬਾ ਤਾਂ ਲਸ਼ਕਰ ਵੀ ਕਰਦਾ ਹੈ ਅਤੇ ਇਸ ਦੇ ਬਾਵਜੂਦ ਤੁਸੀਂ ਆਪਣੇ-ਆਪ ਨੂੰ ਲਸ਼ਕਰ ਮੁਖੀ ਹਾਫ਼ਿਜ਼ ਸਈਦ ਦਾ ਪ੍ਰਸ਼ੰਸਕ ਦੱਸਿਆ ਸੀ। ਹਾਫ਼ਿਜ ਸਈਦ ਦਾ ਨਾਮ ਮੁੰਬਈ ਵਿੱਚ ਹੋਏ 26/11 ਹਮਲੇ ਵਿੱਚ ਵੀ ਸ਼ਾਮਲ ਹੈ।

ਪਹਿਲੀ ਗੱਲ ਤਾਂ ਇਹ ਕਿ ਭਾਰਤ ਵਿੱਚ ਹੋਏ ਹਮਲੇ ਵਿੱਚ ਹਾਫ਼ਿਜ਼ ਦਾ ਨਾਂ ਜੋੜਨਾ ਗਲਤ ਹੈ। 

ਇਹ ਕਹਿਣਾ ਕਿ ਮੁੰਬਈ ਹਮਲੇ ਵਿੱਚ ਲਸ਼ਕਰ ਸ਼ਾਮਲ ਸੀ ਅਤੇ ਹਾਫ਼ਿਜ਼ ਸਈਦ ਸ਼ਾਮਲ ਸੀ, ਸਹੀ ਨਹੀਂ ਹੈ।

ਇਹ ਵੀ ਪੜ੍ਹੋ:

ਸੰਯੁਕਤ ਰਾਸ਼ਟਰ ਨੇ ਵੀ ਤਾਂ ਲਸ਼ਕਰ ਨੂੰ ਅੱਤਵਾਦੀ ਸੰਗਠਨ ਐਲਾਨ ਰੱਖਿਆ ਹੈ। ਤੁਸੀਂ ਲਸ਼ਕਰ ਦਾ ਬਚਾਅ ਕਿਵੇਂ ਕਰ ਸਕਦੇ ਹੋ?

ਪਲੀਜ਼...ਮੈਨੂੰ ਯੂਐੱਨ ਦੇ ਬਾਰੇ ਨਾ ਸਿਖਾਓ। ਮੈਨੂੰ ਪਤਾ ਹੈ ਕਿ ਉੱਥੇ ਜਿਹੜੇ ਮਤੇ ਪਾਸੇ ਹੁੰਦੇ ਹਨ ਉਹ ਕਿਸ ਤਰੀਕੇ ਨਾਲ ਪਾਸ ਹੁੰਦੇ ਹਨ। 

ਉਹ ਨਿਆਂ ਸੰਗਤ ਨਹੀਂ ਹੁੰਦੇ ਹਨ। ਉਹ ਪ੍ਰਭਾਵ ਤੋਂ ਪ੍ਰੇਰਿਤ ਹੁੰਦੇ ਹਨ। 

ਅਸੀਂ...